Tom en Lenore
Gereisd Met partner in Tue Aug 17 2010 00:00:00 GMT+0000 (Coordinated Universal Time)
Gereisd Met oudere kinderen in Wed Jul 28 2010 17:41:21 GMT+0000 (Coordinated Universal Time) KYK: Beamptes stop verkeer op N2 sodat BMW’s kan ‘spin’ | Netwerk24
Deur Maygene De Wee 13 November 2018 05:34
’n Voorval waarin provinsiale verkeersbeamptes die N2 buite Grabouw Sondag kort ná 09:40 vir verkeer gesluit en motoriste toegelaat het om hul wiele op die hoofweg te “spin”, word ondersoek.
In kort video’s kan gesien word hoe ’n verkeersbeampte voertuie wat uit die rigting van Kaapstad na Caledon of die Overberg op pad is, laat stilstaan. Nog ’n verkeersbeampte beheer verkeer wat vanuit Grabouw by die N2 wil aansluit. Die twee verkeersbeamptes se provinsiale verkeersvoertuie is ook in die video’s sigbaar.
In die eerste deel van die eerste video “spin” die bestuurder van ’n wit BMW sy wiele op die teer. Langs die pad staan iemand met ’n videokamera, besig om die motortoertjies op te neem. Mense neem foto’s. Kort op die wit BMW se hakke is ’n rooi BMW.
Ook hy “spin” sy wiele en maak esse op die teer. Toeskouers agter ’n heining klap hande en gee hul ondersteuning luidkeels te kenne. Voertuie wat gestop is, kry weer kans om te ry.
In die tweede video kan gesien word hoe ’n opgewonde verkeersbeampte haar hande in die lug rol. “Hoppa,” skreeu ’n man en vra haar om die verkeer weer te stop. Sy antwoord: “Weer?” Hy antwoord: “Ja, ons het nog twee karre vir jou.”
Die verkeer word weer gestop en ’n wit BMW en ’n rooi BMW ry die teer weer aan die brand.
In die derde video kan gesien word hoe ’n blou afslaankapmotor ook esse op die N2 maak terwyl die verkeer agter hulle moet wag.
Kenny Africa, provinsiale verkeershoof, was Maandag kwaad oor die video’s.
“Hier kom definitief ’n ondersoek,” het hy gesê.
“Hoe kan hulle sulke goed doen en toelaat? Die mense beskadig ons paaie. Alles wat ons oor die jare opgebou het, is binne ’n paar minute vertrap.”
Hoe kan hulle sulke goed doen en toelaat? Die mense beskadig ons paaie. Alles wat ons oor die jare opgebou het, is binne ’n paar minute vertrap.
Die betrokke verkeersbeamptes sal beslis verantwoording moet doen, sê Africa.
Donald Grant, Wes-Kaapse LUR vir vervoer, sê hy is geskok.
Stappe gaan beslis gedoen word, sê hy. “Ons sal dit hanteer.”
Adv. Kyle Reinecke, adjunkhoofdirekteur van vervoer in die Wes-Kaap, sê hy het die video’s gesien en opdrag gegee dat ondersoek onmiddellik ingestel word.
Volgens Reinecke sal die ondersoek voorkeur kry en sodra dit afgehandel is, sal daar onmiddellik en daadwerklik opgetree word teen verkeersbeamptes wat onbehoorlik opgetree het.
Meer oor: N2 | Grabouw | Verkeersbeamptes